Neuvoston päätöslauselma, annettu 4 päivänä huhtikuuta 1995, kulttuuriyhteistyöstä Keski- ja Itä-Euroopan assosioituneiden maiden kanssa



Virallinen lehti nro C 247 , 23/09/1995 s. 0002 - 0003



NEUVOSTON PÄÄTÖSLAUSELMA, annettu 4 päivänä huhtikuuta 1995, kulttuuriyhteistyöstä Keski- ja Itä-Euroopan assosioituneiden maiden kanssa (95/C 247/02) EUROOPAN UNIONIN NEUVOSTO, joka katsoo, että Eurooppa-sopimukset luovat yhteyden Euroopan yhteisön ja jäsenvaltioiden sekä nykyisten Keski- ja Itä-Euroopan assosioituneiden maiden eli Puolan, Unkarin, T Osekin tasavallan, Slovakian tasavallan, Bulgarian ja Romanian välille (assosioituneet KIE-maat), Eurooppa-neuvoston kesäkuussa 1993 Kööpenhaminassa ja joulukuussa 1994 Essenissä pidettyjen kokousten päätelmissä vahvistetaan, että nämä maat aikovat tulla Euroopan unionin jäseniksi, assosioituneiden KIE-maiden osallistuminen niitä kiinnostaviin yhteisön ohjelmiin on erittäin tärkeää niiden unioniin yhdentymisen ja tulevan liittymisen kannalta, kulttuurivaihdon edistäminen ja Keski- ja Itä-Euroopassa olevan kulttuuriperinnön arvon korostaminen ovat koko Euroopalle tärkeitä tehtäviä, yhdenmukaisten, avointen ja toimivien audiovisuaalisten 600 miljoonan mahdollisen kuluttajan markkinoiden perustaminen on suuri haaste unionille ottaen huomioon sen assosioituneissa KIE-maissa olevien kumppaneiden odotukset, ja jäsentyneitä suhteita assosioituneiden KIE-maiden kanssa on sovellettava kaikkiin yhteistä etua koskeviin kysymyksiin ja siten myös kulttuurin ja audiovisuaalisen alan kysymyksiin, TOTEAA assosioituneiden KIE-maiden osallistumisen tiettyihin yhteisön toimiin kulttuurin alalla (kulttuuritapahtumat, kulttuuriperintö, kirjat ja lukeminen) sekä hankkeisiin, jotka liittyvät näissä assosioituneissa maissa jo käynnissä oleviin uudistuksiin; MUISTUTTAA tässä yhteydessä kaikilla tasoilla (yksityisellä ja julkisella, kansallisella, aluellisella ja paikallisella) tapahtuvan kahdenvälisen yhteistyön sekä sitä täydentävän yhteisön ja kyseisten maiden välisen yhteistyön tärkeydestä; KOROSTAA tässä yhteydessä tietojen vaihdon sekä kahdenvälisiin ja yhteisön toimiin ja ohjelmiin liittyvän kyselytutkimuksen tulosten hyödyntämisen tärkeyttä; VAHVISTAA sitoutumisensa yhteisön ohjelmien avaamiseen assosioituneille KIE-maille ajatellen niiden tulevaa liittymistä; KOROSTAA PHARE-ohjelman tärkeyttä luotaessa suotuisia puitteita markkinatalouteen sopeutumiselle sekä tarvetta ottaa tässä yhteydessä huomioon kulttuuri- ja audiovisuaalisen teollisuuden edut sopimuspuolina olevien maiden esittämässä tärkeysjärjestyksessä; KOROSTAA, että unionin on kunkin assosioituneen KIE-maan kanssa käymässään vuoropuhelussa painotettava kulttuurisen ulottuvuuden merkitystä; TOTEAA, että assosioituneet KIE-maat pitävät tärkeinä yhteistyön aloittamista erityisesti kolmella seuraavalla keskeisellä alueella: 1. sellaisten oikeudellisten, hallinnollisten ja liiketaloudellisten edellytysten luominen, jotka edistävät näissä maissa tapahtuvaa kulttuurillista ja audiovisuaalista toimintaa ja vaihtoa; 2. tehokkaiden levityskanavien luominen sellaisilla kulttuuriteollisuuden aloilla kuten kirja-, äänilevy- ja elokuvateollisuudessa; 3. kulttuuriperinnön säilyttäminen, entistäminen ja sen arvon korostaminen; KEHOTTAA komissiota jäsenvaltioiden erityisten toimien täydennykseksi ja jatkuvaan assosioituneiden KIE-maiden kanssa käytävään vuoropuheluun perustuen - kiinnittämään riittävästi huomiota assosioituneiden KIE-maiden kulttuuri- ja audiovisuaalisen alan teollisuuden sekä levityskanavien rakenneuudistukseen, jos kyseiset maat pitävät näitä toimintoja ensisijaisina, kulttuurisen ulottuvuuden merkityksen korostamiseksi sopivalla tavalla PHARE-ohjelmalla tuetussa toiminnassa, - valmistelemaan mahdollisimman pian assosiointisopimusten perusteella yksityiskohtaiset käytännön säännöt assosioituneiden KIE-maiden osallistumiselle audiovisuaalisiin ja kulttuuritoimiin siten, että ne saisivat niistä mahdollisimman paljon hyötyä olemassa olevat rakenteet huomioon ottaen, - ottamaan huomioon tässä yhteydessä ja olemassa olevien ohjelmien rajoissa, minkälaiset toimet todennäköisesti vastaisivat sopimuspuolina olevien maiden esittämää tärkeysjärjestystä edellä mainitut kolme keskeistä aluetta huomioon ottaen, - ilmoittamaan neuvostolle ja kulttuuriministereille ajallaan niistä assosiointineuvoston kokousten alustavista suuntaviivoista ja tuloksista, jotka koskevat assosioituneiden KIE-maiden ja Euroopan unionin taloudellista osallistumista yhteisön toimiin kulttuurin alalla, - virittämään yhdessä Euroopan jälleenrakennus- ja kehityspankin (EBRD) ja Euroopan investointipankin (EIP) kanssa keskustelu rahoitusjärjestelyistä, joita voitaisiin soveltaa olemassa olevien rakenteiden rajoissa kulttuuriteollisuuden rahoitushankkeisiin, erityisesti niihin, jotka liittyvät audiovisuaaliseen levitykseen ja kirjoihin sekä kulttuuriperinnön arvon korostamiseen, ja laatimaan tästä kertomuksen neuvostolle, - lopuksi ottamaan huomioon tässä päätöslauselmassa esitetyt periaatteet ja perustelut erityisesti assosiointineuvoston kokouksissa yhteisön ohjelmien avaamista käsiteltäessä.